《武夷风月代券付洪子歌》
明代·湛若水

武夷风月与人同，光霁之体无彼我、无终穷。宇宙充塞，流行大彼。

风月阅人知多少，人不见风月之始终。尧舜亦在光被中，回视浮云点太空。

千古此明月，万古此清风。风来无迹，月去无踪。口不可授神可融，回也卓尔末由从。

武夷风月匪衣钵，以付洪子得其宗。得之衣钵亦无有，老拳槌碎还穹窿。

辛丑夏四月三日，甘泉居士湛若水书于胥江舟中。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物彼》、《甘泉集》等。